CELEX: 52002PC0752
Language: el
Date: 2002-12-20
Title: Πρόταση απόφασης του Συμβουλίου σχετικά με τη χρησιμοποίηση των τόκων του Ευρωπαϊκού Ταμείου Ανάπτυξης για τη χρηματοδότηση του κόστους που συνδέεται με την εφαρμογή του ενσωματωμένου συστήματος διαχείρισης των μεμονωμένων εμπειρογνωμόνων που εργάζονται στα κράτη μέλη ΑΚΕ

Avis juridique important

|

52002PC0752

Πρόταση απόφασης του Συμβουλίου σχετικά με τη χρησιμοποίηση των τόκων του Ευρωπαϊκού Ταμείου Ανάπτυξης για τη χρηματοδότηση του κόστους που συνδέεται με την εφαρμογή του ενσωματωμένου συστήματος διαχείρισης των μεμονωμένων εμπειρογνωμόνων που εργάζονται στα κράτη μέλη ΑΚΕ  /* COM/2002/0752 τελικό */  

Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ σχετικά με τη χρησιμοποίηση των τόκων του Ευρωπαϊκού Ταμείου Ανάπτυξης για τη χρηματοδότηση του κόστους που συνδέεται με την εφαρμογή του ενσωματωμένου συστήματος διαχείρισης των μεμονωμένων εμπειρογνωμόνων που εργάζονται στα κράτη μέλη ΑΚΕ(υποβληθείσα από την Επιτροπή)ΑΙΤΙΟΛΟΓΙΚΗ ΕΚΘΕΣΗ1. ΕΙΣΑΓΩΓΗΓια την αντιμετώπιση των μακροπρόθεσμων αναγκών σε θέματα εμπειρογνωμόνων στις τρίτες χώρες-δικαιούχους της ευρωπαϊκής συνεργασίας, η Ευρωπαϊκή Επιτροπή ζητά τις υπηρεσίες μεμονωμένων εμπειρογνωμόνων. Αυτοί αναλαμβάνουν αποστολές για την παροχή τεχνικής βοήθειας εκτός της Ένωσης, είτε σε προγράμματα που εφαρμόζονται στις διοικήσεις των δικαιούχων χωρών, μεταξύ των οποίων στις χώρες ΑΚΕ, είτε στο πλαίσιο ανθρωπιστικών αποστολών (εμπειρογνώμονες ECHO), είτε στις αντιπροσωπείες.Οι μεμονωμένοι εμπειρογνώμονες προσλαμβάνονται με συμβάσεις απασχόλησης από την Επιτροπή βάσει ενός καταλόγου εμπειρογνωμόνων που συστάθηκε στο πλαίσιο της πρόσκλησης υποβολής αιτήσεων που δημοσιεύθηκε στην επίσημη εφημερίδα των Ευρωπαϊκών Κοινοτήτων C 274 της 26ης Σεπτεμβρίου 2000 και στο διαδίκτυο (Internet), ενώ η πρόσκληση αυτή παραμένει ανοιχτή.Στα τέλη του 2002, ο αριθμός των εν ενεργεία μεμονωμένων εμπειρογνωμόνων θα ανέρχεται σε 350.Ύστερα από μια διεθνή πρόσκληση υποβολής προσφορών, δύο εταιρείες, (η GTZ και η AGRER) επιφορτίστηκαν από το 1998 με την εξασφάλιση της παροχής των υπηρεσιών διοικητικής μέριμνας που συνδέονται με την εφαρμογή της τεχνικής βοήθειας οι συμβάσεις της οποίας συνήφθησαν άμεσα μεταξύ της Επιτροπής και των εμπειρογνωμόνων της.Η ανάληψη των πάγιων δαπανών του συστήματος διαχείρισης της τεχνικής βοήθειας από τις εταιρείες που παρέχουν υπηρεσίες εξασφαλίζεται εν μέρει βάσει του προϋπολογισμού και εν μέρει βάσει του ΕΤΑ. Λαμβάνοντας υπόψη τον όγκο της τεχνικής βοήθειας στις χώρες ΑΚΕ, η κάλυψη των εξόδων αυτών από τους τόκους του ΕΤΑ εξασφαλίστηκε στο πλαίσιο της απόφασης 98/461/ΕΚ της 13ης Ιουλίου 1998.Η ανανέωση, πέραν της 31ης Δεκεμβρίου 2002, του μηχανισμού διαχείρισης των μεμονωμένων εμπειρογνωμόνων, στη σημερινή της μορφή, δεν θα ήταν σύμφωνη με τις διατάξεις του άρθρου 57 του κανονισμού 1605/2002 [1] του Συμβουλίου για τη θέσπιση του δημοσιονομικού κανονισμού που εφαρμόζεται στο δημοσιονομικό προϋπολογισμό των Ευρωπαϊκών Κοινοτήτων ούτε με τις αντίστοιχες διατάξεις που περιέχονται στην πρόταση για τον οικονομικό κανονισμό του ΕΤΑ (άρθρο 15, σημείο 7) [2]. Σύμφωνα με τις εν λόγω διατάξεις, δεν επιτρέπεται σε εξωτερικές εταιρείες να υπογράφουν συμβάσεις ούτε να εκτελούν πληρωμές εξ ονόματος της Επιτροπής. Ωστόσο, έστω και αν η επιλογή και η πρόσληψη εμπειρογνωμόνων εξασφαλίζονται από την Επιτροπή και οι συμβάσεις συνάπτονται άμεσα μεταξύ της Επιτροπής και των εμπειρογνωμόνων, οι δύο εταιρείες διαχείρισης προχωρούν, ακολούθως, σε πληρωμές [3] και στην υπογραφή ορισμένων συμβάσεων [4] εξ ονόματος της Επιτροπής.[1]  ΕΕ L 248 της 16.9.2002, σ. 19.[2]  Πρόταση κανονισμού του Συμβουλίου για τη θέσπιση του δημοσιονομικού κανονισμού που θα εφαρμόζεται στο 9ο Ευρωπαϊκό Ταμείο Ανάπτυξης (COM(2002) 290 τελικό/2).[3]  Αμοιβές και αποζημιώσεις, ασφάλειες, συνταξιοδοτικά ταμεία, ταξίδια, μεταφορά προσωπικών αντικειμένων και κατοικίες.[4]  Συμβάσεις που συνδέονται με την παροχή επαγγελματικής διοικητικής μέριμνας.2. Η ΕΝΣΩΜΑΤΩΣΗ ΤΗΣ ΔΙΑΧΕΙΡΙΣΗΣ ΤΩΝ ΜΕΜΟΝΩΜΕΝΩΝ ΕΜΠΕΙΡΟΓΝΩΜΟΝΩΝΩς εκ τούτου, η συνεκτίμηση των νέων διατάξεων του οικονομικού κανονισμού οδήγησε την Επιτροπή να αποφασίσει στις 30 Απριλίου 2002 την αναδιοργάνωση του συστήματος διαχείρισης των μεμονωμένων εμπειρογνωμόνων. Η λύση στην οποία συμφώνησαν είναι η ενσωμάτωση της διαχείρισης των εν λόγω εμπειρογνωμόνων από την 1η Ιανουαρίου 2003.Η ενσωμάτωση αυτή συνεπάγεται ότι η ειδική υπηρεσία ευρωπαϊκής βοήθειας και συνεργασίας (EuropeAid) που εξασφαλίζει σήμερα την πρόσληψη μεμονωμένων εμπειρογνωμόνων και η υπηρεσία ανθρωπιστικής βοήθειας (ECHO) θα αναλάβουν συνολικά, βάσει της συμφωνίας για την από κοινού ανάληψη των καθηκόντων και των αρμοδιοτήτων που συνήφθη μεταξύ των δύο υπηρεσιών, τη λειτουργική και χρηματοδοτική διαχείρισή τους. Συνεπάγεται επίσης την ενίσχυση του προσωπικού υποστήριξης, κυρίως όσον αφορά τα διοικητικά καθήκοντα προετοιμασίας των συμβάσεων και διαχείρισης των διαφόρων στοιχείων που συνδέονται άμεσα με τα δικαιώματα των εμπειρογνωμόνων: τις αμοιβές, τις ασφάλειες, τις μεταφορές, τη διοικητική μέριμνα.3. ΕΞΟΔΑ ΚΑΙ ΧΡΗΜΑΤΟΔΟΤΗΣΗ ΤΗΣ ΝΕΑΣ ΔΙΑΤΑΞΗΣΤο συνολικό κόστος της ενσωματωμένης διαχείρισης από τις υπηρεσίες της Επιτροπής για το σύνολο των μεμονωμένων εμπειρογνωμόνων υπολογίζεται σε 2.500.000 ευρώ/ετησίως - συμπεριλαμβανομένων όλων των γεωγραφικών ζωνών, κόστος που αφορά 22 εργαζόμενους που απασχολούνται ως βοηθητικό προσωπικό στην έδρα της υπηρεσίας και 26 εργαζόμενους που απασχολούνται ως τοπικό προσωπικό στις αντιπροσωπείες.Για τα προγράμματα που καλύπτονται από τις γεωγραφικές ή οριζόντιες γραμμές του προϋπολογισμού, η πίστωση των χρηματοδοτήσεων θα πραγματοποιείται στις γραμμές BA του προϋπολογισμού στο πλαίσιο της αυστηρής τήρησης των σχολίων του προϋπολογισμού κάθε γραμμής BA. Για τα προγράμματα που χρηματοδοτούνται από το ΕΤΑ στις χώρες ΑΚΕ, η πίστωση χρηματοδοτήσεων πραγματοποιείται επί των τόκων του ΕΤΑ.Η κλίμακα κατανομής που προτείνεται από την Επιτροπή βάσει του σημερινού όγκου της τεχνικής βοήθειας στο πλαίσιο της διαχείρισης προγραμμάτων που χρηματοδοτούνται από το ΕΤΑ, ανέρχεται σε 27 %. Το προσωπικό αυτό αντιπροσωπεύει ετήσιο κόστος διαχείρισης 675.000 ευρώ, ήτοι, για την περίοδο 2003 - 2006, συνολικό κόστος 2.700.000 ευρώ που πιστώνεται στους τόκους του ΕΤΑ.4. ΣΥΜΠΕΡΑΣΜΑΤΑΟ νέος οικονομικός κανονισμός που ισχύει για τον γενικό προϋπολογισμό των Ευρωπαϊκών Κοινοτήτων, ιδίως το άρθρο 57 και οι αντίστοιχες διατάξεις που περιέχονται στην πρόταση για τον οικονομικό κανονισμό του ΕΤΑ οδήγησαν την Επιτροπή στην απόφαση να ενσωματώσει τη διαχείριση των μεμονωμένων εμπειρογνωμόνων.Λαμβάνοντας υπόψη την ανάγκη για τις χώρες της ζώνης ΑΚΕ να συνεχίσουν να προσφεύγουν στο σύστημα των μεμονωμένων εμπειρογνωμόνων και την επαρκή διάθεση κονδυλίων από το ταμείο ΕΤΑ που καταβάλλονται στους εξουσιοδοτημένους οργανισμούς πληρωμών στην Ευρώπη [5], η Επιτροπή προτείνει στο Συμβούλιο να αποφασίσει την ανάληψη ποσού ύψους 2.700.000 ευρώ από τους τόκους που έχουν σωρευθεί στα κεφάλαια που έχουν καταβληθεί βάσει των διαφόρων ΕΤΑ με στόχο τη χρηματοδότηση του κόστους που συνδέεται με την εφαρμογή του ενσωματωμένου συστήματος διαχείρισης των μεμονωμένων εμπειρογνωμόνων που εργάζονται στα κράτη ΑΚΕ.[5]  Τον Ιούλιο του 2002, το γενικό ταμείο του ΕΤΑ διέθετε, όσον αφορά τόκους του ΕΤΑ, ποσό ύψους 27.488.698 ευρώΒάσει των προαναφερομένων, η Επιτροπή προτείνει την έγκριση της συνημμένης απόφασης.Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ σχετικά με τη χρησιμοποίηση των τόκων του Ευρωπαϊκού Ταμείου Ανάπτυξης για τη χρηματοδότηση του κόστους που συνδέεται με την εφαρμογή του ενσωματωμένου συστήματος διαχείρισης των μεμονωμένων εμπειρογνωμόνων που εργάζονται στα κράτη μέλη ΑΚΕΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την τρίτη σύμβαση ΑΚΕ-ΕΟΚ,την τέταρτη σύμβαση ΑΚΕ-ΕΚ [6], που υπογράφηκε στη Λομέ στις 15 Δεκεμβρίου 1989 και τροποποιήθηκε με τη συμφωνία του Μαυρικίου που υπεγράφη στις 4 Νοεμβρίου 1995 [7],[6]  ΕΕ L 229 της 17.8.1991, σ. 3.[7]  ΕΕ L 156 της 29.5.1998, σ. 3.την εσωτερική συμφωνία της 19ης Φεβρουαρίου 1985 σχετικά με τη χρηματοδότηση και τη διαχείριση της βοήθειας που χορηγεί η Κοινότητα [8] και ιδίως το άρθρο 9, παράγραφος 2,[8]  ΕΕ L 86 της 31.3.1986, σ. 210.την εσωτερική συμφωνία της 16ης Ιουλίου 1990 σχετικά με τη χρηματοδότηση και τη διαχείριση της βοήθειας που χορηγεί η Κοινότητα στο πλαίσιο της τέταρτης σύμβασης ΑΚΕ-ΕΚ (στο εξής καλούμενη «εσωτερική συμφωνία σχετικά με το 7ο ΕΤΑ) [9], και ιδίως το άρθρο 9, παράγραφος 2,[9]  ΕΕ L 229 της 17.8.1991, σ. 288.την εσωτερική συμφωνία της 20ης Δεκεμβρίου 1995 μεταξύ των αντιπροσώπων των κυβερνήσεων των κρατών μελών, που συνήλθαν στο Συμβούλιο, σχετικά με τη χρηματοδότηση και τη διαχείριση των ενισχύσεων της Κοινότητας στο πλαίσιο του δεύτερου χρηματοδοτικού πρωτοκόλλου και της τέταρτης σύμβασης ΑΚΕ-ΕΚ (στο εξής καλούμενη «εσωτερική συμφωνία σχετική με το 8ο ΕΤΑ) [10] και κυρίως την παράγραφο 2 του άρθρου 9,[10]  ΕΕ L 156 της 29.5.1998, σ. 108.την πρόταση της Επιτροπής ,Εκτιμώντας τα ακόλουθα:(1) Ο νέος οικονομικός κανονισμός που εγκρίθηκε από το Συμβούλιο στις 25 Ιουνίου 2002 προβλέπει στο άρθρο 57 ότι η Επιτροπή δεν μπορεί να αναθέτει πράξεις εκτέλεσης για πόρους προερχόμενους από τον προϋπολογισμό, και ειδικότερα την πληρωμή και την είσπραξη, σε εξωτερικούς φορείς ή οργανισμούς ιδιωτικού δικαίου,(2) Η πρόταση κανονισμού του Συμβουλίου για τη θέσπιση του δημοσιονομικού κανονισμού που θα εφαρμόζεται στο 9ο ΕΤΑ που διατυπώθηκε σύμφωνα με τον οικονομικό κανονισμό που ισχύει για το γενικό προϋπολογισμό, δεν επιτρέπει σε εξωτερικές εταιρείες να υπογράφουν συμβάσεις ούτε να εκτελούν πληρωμές εξ ονόματος της Επιτροπής,(3) Η τήρηση των νέων διατάξεων των οικονομικών κανονισμών και η βούληση για τη βελτίωση του συστήματος διαχείρισης των μεμονωμένων εμπειρογνωμόνων οδήγησαν την Επιτροπή να ενσωματώσει, την 1η Ιανουαρίου 2003, το σύστημα αυτό διαχείρισης,(4) Οι απαραίτητοι χρηματοδοτικοί πόροι θα προέλθουν από τους τόκους που έχουν σωρευθεί στα κεφάλαια που έχουν καταβληθεί βάσει των διαφόρων ΕΤΑ και που υπάρχουν σήμερα στο γενικό ταμείο του ΕΤΑ, σύμφωνα με τις διατάξεις των εσωτερικών συμφωνιών σχετικά με το 6ο, 7ο και 8ο ΕΤΑ,ΑΠΟΦΑΣΙΖΕΙ:Άρθρο 1Ποσό ύψους 2.700.000 ευρώ θα αναληφθεί από το γενικό ταμείο του ευρωπαϊκού ταμείου ανάπτυξης (ΕΤΑ) από τους τόκους που έχουν σωρευθεί στα κεφάλαια που έχουν καταβληθεί βάσει των διαφόρων ΕΤΑ για τη χρηματοδότηση του κόστους της ενσωμάτωσης του νέου συστήματος διαχείρισης των μεμονωμένων εμπειρογνωμόνων που λειτουργεί υπέρ των κρατών ΑΚΕ και ΥΧΕ.Άρθρο 2Η παρούσα απόφαση αρχίζει να ισχύει την ημέρα της έγκρισής της.Βρυξέλλες,Για το ΣυμβούλιοΟ ΠρόεδροςΝΟΜΟΘΕΤΙΚΟ ΔΗΜΟΣΙΟΝΟΜΙΚΟ ΔΕΛΤΙΟΤομέας(-είς) πολιτικής: Διαχείριση της κοινοτικής βοήθειας ΕΚ/ΑΚΕΔραστηριότητα(ες): χρηματοδότηση από τους τόκους του ΕΤΑ του συστήματος διαχείρισης των μεμονωμένων εμπειρογνωμόνων που εργάζονται στα κράτη μέλη ΑΚΕ1. ΓΡΑΜΜΗ(ΕΣ) ΤΟΥ ΠΡΟΫΠΟΛΟΓΙΣΜΟΥ(ΩΝ) + ΤΙΤΛΟΣ (ΟΙ): ΤΟΚΟΙ ΤΟΥ ΕΤΑ2. ΣΥΝΟΛΙΚΑ ΑΡΙΘΜΗΤΙΚΑ ΣΤΟΙΧΕΙΑ2.1 Συνολικός φάκελος της δράσης: 2.700.000 ευρώ σε πιστώσεις ανάληψης υποχρεώσεων (ΕΚ)2.2 Περίοδος εφαρμογής: Ιανουάριος 2003 - Δεκέμβριος 20062.3 Πολυετής σφαιρική εκτίμηση των δαπανών:α) Χρονοδιάγραμμα των πιστώσεων αναλήψεων υποχρεώσεων/πιστώσεων πληρωμών (χρηματοδοτική παρέμβαση) (βλ. σημείο 6.1.1)Εκατομμύρια ευρώ (στο 3ο δεκαδικό)>ΘΕΣΗ ΠIΝΑΚΑ>β) Τεχνική και Διοικητική Συνδρομή (ΤΔΣ) και Δαπάνες Στήριξης (ΔΣ) (πρβλ. σημείο 6.1.2) - μη κατάλληλη στήλη - χρηματοδότηση ΕΤΑ>ΘΕΣΗ ΠIΝΑΚΑ>>ΘΕΣΗ ΠIΝΑΚΑ>γ) Συνολική χρηματοδοτική επίπτωση των ανθρώπινων πόρων και άλλων δαπανών λειτουργίας (πρβλ. σημεία 7.2 και 7.3) μη κατάλληλη στήλη - χρηματοδότηση ΕΤΑ>ΘΕΣΗ ΠIΝΑΚΑ>>ΘΕΣΗ ΠIΝΑΚΑ>2.4 Συμφωνία με τον χρηματοδοτικό προγραμματισμό και τις δημοσιονομικές προοπτικές[X] Πρόταση συμβατή με τον ισχύοντα δημοσιονομικό προγραμματισμό.[...] Η πρόταση αυτή απαιτεί επαναπρογραμματισμό του αντίστοιχου τομέα δημοσιονομικών προοπτικών,[...] περιλαμβανομένης, ενδεχομένως, προσφυγής στις διατάξεις της διοργανικής συμφωνίας.2.5 Δημοσιονομικές επιπτώσεις επί των εσόδων[X] Καμία δημοσιονομική επίπτωση (αφορά τεχνικές πλευρές της εφαρμογής ενός μέτρου).Ή[...] Δημοσιονομική επίπτωση - Το αποτέλεσμα επί των εσόδων είναι το εξής:Εκατομμύρια ευρώ (στο πρώτο δεκαδικό)>ΘΕΣΗ ΠIΝΑΚΑ>3. ΔΗΜΟΣΙΟΝΟΜΙΚΑ ΧΑΡΑΚΤΗΡΙΣΤΙΚΑ - Μη καταλληλη στηλη - ΧΡΗΜΑΤΟΔΟΤΗΣΗ ΕΤΑ>ΘΕΣΗ ΠIΝΑΚΑ>4. ΝΟΜΙΚΗ ΒΑΣΗ- Εσωτερική συμφωνία της 19ης Φεβρουαρίου 1985 σχετικά με τη χρηματοδότηση και τη διαχείριση των κοινοτικών ενισχύσεων στο πλαίσιο της τρίτης σύμβασης Λομέ ΑΚΕ-ΕΟΚ,- Εσωτερική συμφωνία της 16ης Ιουλίου 1990 σχετικά με τη χρηματοδότηση και τη διαχείριση των κοινοτικών ενισχύσεων στο πλαίσιο της τέταρτης σύμβασης Λομέ ΑΚΕ - ΕΟΚ,- Εσωτερική συμφωνία της 20ης Δεκεμβρίου 1995 σχετικά με τη χρηματοδότηση και τη διαχείριση των κοινοτικών ενισχύσεων στο πλαίσιο του δεύτερου χρηματοδοτικού πρωτοκόλλου της τέταρτης σύμβασης Λομέ ΑΚΕ-ΕΚ.5. ΠΕΡΙΓΡΑΦΗ ΚΑΙ ΑΙΤΙΟΛΟΓΗΣΗ5.1 Αναγκαιότητα κοινοτικής παρέμβασης5.1.1 Επιδιωκόμενοι στόχοιΗ τήρηση των νέων διατάξεων του νέου οικονομικού κανονισμού που εγκρίθηκε από το Συμβούλιο στις 25 Ιουνίου 2002 και η βούληση για τη βελτίωση του συστήματος διαχείρισης των μεμονωμένων εμπειρογνωμόνων οδήγησαν την Επιτροπή στο να ενσωματώσει, την 1η Ιανουαρίου 2003, το σύστημα αυτό διαχείρισης,5.1.2 Διατάξεις που αφορούν την εκ των προτέρων αξιολόγησηΔιοικητική και δημοσιονομική απόφαση που έλαβε η Επιτροπή κατά την 1565η συνάντηση την Τρίτη 30 Απριλίου 2002.5.2 Προβλεπόμενες δράσεις και λεπτομέρειες της δημοσιονομικής παρέμβασηςΗ συνολική ενσωμάτωση της διαχείρισης των μεμονωμένων εμπειρογνωμόνων, εκτός του ότι ανταποκρίνεται στην ανάγκη για ευθυγράμμιση με τον νέο οικονομικό κανονισμό, συνεπάγεται και ότι η ειδική υπηρεσία ευρωπαϊκής βοήθειας και συνεργασίας (EuropeAid) και η υπηρεσία ανθρωπιστικής βοήθειας (ECHO) θα αναλάβουν συνολικά, βάσει της συμφωνίας για την από κοινού ανάληψη των καθηκόντων και των αρμοδιοτήτων που συνήφθη μεταξύ των δύο υπηρεσιών, τη λειτουργική και χρηματοδοτική διαχείρισή τους και ως εκ τούτου συνεπάγεται την ενίσχυση σε προσωπικό υποστήριξης.5.3 Μέσα υλοποίησηςΤα κονδύλια θα τεθούν στη διάθεση των υπηρεσιών της Επιτροπής, οι οποίες θα αναλάβουν και τη διαχείρισή τους, σύμφωνα με τις διατάξεις του οικονομικού κανονισμού που εγκρίθηκε από το Συμβούλιο στις 16 Ιουνίου 1998 και εφαρμόζεται για τη συνεργασία στη χρηματοδότηση για την ανάπτυξη, βάσει της τέταρτης σύμβασης ΑΚΕ-ΕΚ (ΕΕ L 191 της 7.7.1998, σ. 53).6. ΕΠΙΠΤΩΣΗ ΣΤΟΝ ΠΡΟΫΠΟΛΟΓΙΣΜΟ6.1 Επίπτωση στον προϋπολογισμό για όλη την περίοδο προγραμματισμού(Ο τρόπος υπολογισμού των συνολικών ποσών που εμφαίνονται στον πίνακα που ακολουθεί πρέπει να επεξηγηθεί με την κατανομή που γίνεται στον πίνακα 6.2.) )6.1.1 Δημοσιονομική παρέμβασηΠιστώσεις ανάληψης υποχρεώσεων σε εκατομμύρια ευρώ (στο 3ο δεκαδικό)>ΘΕΣΗ ΠIΝΑΚΑ>>ΘΕΣΗ ΠIΝΑΚΑ>6.2. Υπολογισμός του κόστους ανά προβλεπόμενο μέτρο στο τμήμα B (για όλη την περίοδο προγραμματισμού)(Στην περίπτωση που υπάρχουν πολλές δράσεις, είναι σκόπιμο να δοθούν, για τα συγκεκριμένα μέτρα που θα ληφθούν για κάθε δράση, οι αναγκαίες διευκρινήσεις για την εκτίμηση του όγκου και του κόστους των υλοποιήσεων)Πιστώσεις ανάληψης υποχρεώσεων σε εκατομμύρια ευρώ (στο 3ο δεκαδικό)>ΘΕΣΗ ΠIΝΑΚΑ>(Εφόσον είναι αναγκαίο, να εξηγηθεί ο τρόπος υπολογισμού)7. ΕΠΙΠΤΩΣΕΙΣ ΣΤΟΝ ΑΡΙΘΜΟ ΤΟΥ ΠΡΟΣΩΠΙΚΟΥ ΚΑΙ ΣΤΙΣ ΔΑΠΑΝΕΣ ΛΕΙΤΟΥΡΓΙΑΣ7.1. Επίπτωση στους ανθρώπινους πόρους>ΘΕΣΗ ΠIΝΑΚΑ>7.2 Συνολική δημοσιονομική επίπτωση των ανθρώπινων πόρων>ΘΕΣΗ ΠIΝΑΚΑ>7.3 ´λλες δαπάνες λειτουργίας που απορρέουν από τη δράση>ΘΕΣΗ ΠIΝΑΚΑ>Τα ποσά αντιστοιχούν στις συνολικές δαπάνες της δράσης για 12 μήνες.>ΘΕΣΗ ΠIΝΑΚΑ>(Κατά την εκτίμηση των ανθρωπίνων και διοικητικών πόρων που είναι αναγκαίοι για τη δράση, οι ΓΔ/υπηρεσίες οφείλουν να λαμβάνουν υπόψη τις αποφάσεις που ενέκρινε η Επιτροπή κατά τη συζήτηση προσανατολισμού και για την έγκριση του προσχεδίου του προϋπολογισμού. Αυτό σημαίνει ότι οι ΓΔ θα πρέπει να δηλώνουν ότι οι ανθρώπινοι πόροι μπορούν να καλυφθούν στο πλαίσιο της ενδεικτικής προκαταρκτικής κατανομής που προβλέπεται κατά την έγκριση του ΠΠ.Σε εξαιρετικές περιπτώσεις όπου οι σχεδιαζόμενες δράσεις δεν ήταν δυνατόν να προβλεφθούν κατά την προετοιμασία του ΠΠ, η Επιτροπή θα πρέπει να αποφασίζει αν και πώς (μέσω τροποποίησης της ενδεικτικής προκαταρκτικής κατανομής, συγκεκριμένης για την περίπτωση αναδιάταξης των πόρων, διορθωτικού και συμπληρωματικού προϋπολογισμού ή διορθωτικής επιστολής στο σχέδιο του προϋπολογισμού) μπορεί να γίνει αποδεκτή η εφαρμογή της προτεινόμενης δράσης.8. ΠΑΡΑΚΟΛΟΥΘΗΣΗ ΚΑΙ ΑΞΙΟΛΟΓΗΣΗ8.1. Σύστημα παρακολούθησηςΟι υπηρεσίες της έδρας θα πραγματοποιούν περιοδικούς εσωτερικούς ελέγχους για την εξακρίβωση της ποιότητας της διαχείρισης των συμβάσεων καθώς και η τήρηση των διαδικασιών.8.2. Λεπτομέρειες και περιοδικότητας της προβλεπόμενης αξιολόγησης9. ΜΕΤΡΑ ΚΑΤΑ ΤΗΣ ΑΠΑΤΗΣ